Frederikshavn White Hawks har nu 12 udenlandske spillere på kontrakt til den kommende sæson. Kun 10 må være på holdkortet.

Der bliver hård kamp om pladserne på holdet i Frederikshavn White Hawks blandt de udenlandske spillere. Frederikshavn White Hawks har netop skrevet kontrakt med tre unge amerikanere, så klubben kommer op på i alt 12 udlændige. De tre amerikaner har alle skrevet to årige kontrakter med klubben. De tre nye amerikaner er 22-årige Jon Pelle, som er forward. Han er i følge klubben en hårdt arbejdende forward med en god puckkontrol. Alex Meintel er 23 år og ligeledes forward. Den sidste amerikaner er den 22-årige back Steve Birnstill. Frederikshavn White Hawks forventer desuden snart at skrive kontakter med fem spillere fra ungdomsafdelingen, så trupper kommmer op på 28 mand.